ไฟแนนซ์ทูเดย์
ล่าสุด สำนักงานเศรษฐกิจการคลัง (สศค.) ประกาศขึ้นเว็บเปิดรับสมัคร
24 ก.พ. 2555

ล่าสุด สำนักงานเศรษฐกิจการคลัง (สศค.) ประกาศขึ้นเว็บเปิดรับสมัคร 
“เลขาธิการคณะกรรมการกองทุนการออมแห่งชาติ (กอช.)” คนใหม่เป็นที่เรียบร้อยแล้ว หลังจากที่ ธัชพล กาญจนกุล รองผู้อำนวยการธนาคารออมสิน ยังไม่ยอมเซ็นสัญญา แม้จะได้รับการคัดเลือกเป็นที่เรียบร้อยแล้ว 




...งานนี้เล่นเอาทั้ง อารีพงศ์ ภู่ชอุ่ม ปลัดกระทรวงการ คลัง สมชัย สัจจพงษ์ ผู้อำนวยการ สศค. รวมถึง นริศ ชัยสูตร อธิบดีกรมธนารักษ์ อดีตผู้อำนวยการ สศค. อารมณ์บ่จอย เพราะกลัวไม่ทันจะถึงวันเส้นยาแดงผ่าแปดที่ต้องเปิดรับสมาชิกกองทุนในเดือน พ.ค.นี้ ที่สำคัญกำหนดเงื่อนไขเข้มว่าต้องสามารถปฏิบัติงานได้เต็มเวลา 
...เฮ้อ งานนี้ไม่รู้ว่าจะโทษใครที่ไหนดี เพราะท่าทีรัฐบาลชุดนี้ก็ดูจะไม่สนเรื่อง กอช.เท่าไหร่ เพราะถือว่าเป็นนโยบายของประชาธิปัตย์ทำไว้ แถมเงินทุนที่ขอไป 1,000 ล้านบาท ก็ได้ประเดิมก้อนแรกแค่เพียง 220 ล้านบาท ท่าว่าจะหาคนใหม่ไม่ง่ายซะละมั้ง 
...ดูท่ามรสุมจะรุมเร้าธนาคารรัฐยกใหญ่ เพราะหลัง พ.ร.ก. 2 ฉบับ ไม่ขัดรัฐธรรมนูญแล้ว ก็ดูท่าเรื่องเก็บค่าต๋ง 0.47% ของฐานเงินฝาก คิดเป็นเงินจำนวน 1.5 หมื่นล้านบาทกำลังจะเป็นจริง แถมยังเจอกระบวนการเด็ดหัวผู้บริหารอีก เฮ้อ เหนื่อย m